Foto: REUTERS/Ueslei Marcelino Braziliyalik tadbirkor Eyke Batista korrupsiya va pul yuvishda ayblanib, 30 yillik qamoq jazosi oldi. 2012 yilda u 30 mlrd dollarlik boylik bilan Braziliyaning eng boy odami hisoblangan hamda dunyoning eng boy odamlari ro‘yxatiga kirgan. Globo telekanalining ma’lum qilishicha, tergov 61 yoshli Batistani oltin konini sotib olish uchun Rio-de-Janeyro shtati gubernatoriga 16,5 mln dollar pora berganlikda aybdor deb topgan. Tadbirkor suddan qochib AQShda yashirinib yurgan, biroq 2017 yil yanvarda Braziliyaga kelganda hibsga olingan.